b'\n_START_ARTICLE_\nPutoni\xc5\xb3 aliejus\n_START_PARAGRAPH_\nPutoni\xc5\xb3 aliejus, putoni\xc5\xb3 s\xc4\x97kl\xc5\xb3 aliejus (angl. meadowfoam seed oil)\xc2\xa0\xe2\x80\x93 valgomas aliejus, gaunamas i\xc5\xa1 baltosios puton\xc4\x97s (Limnanthes alba) s\xc4\x97kl\xc5\xb3._NEWLINE_Putoni\xc5\xb3 s\xc4\x97klose b\xc5\xabna 20-30% aliejaus. Putoni\xc5\xb3 aliejus yra ypatingai stabilus, nes vir\xc5\xa1 98% jo riebal\xc5\xb3 r\xc5\xabg\xc5\xa1\xc4\x8di\xc5\xb3 yra ilgagrandin\xc4\x97s. Putoni\xc5\xb3 aliejus yra labai pana\xc5\xa1us \xc4\xaf raps\xc5\xb3 aliej\xc5\xb3, su kuriuo konkuruoja kai kuriose pramonin\xc4\x97se gamybose.\n_START_SECTION_\nPanaudojimas\n_START_PARAGRAPH_\nPutoni\xc5\xb3 aliejus pla\xc4\x8diai naudojamas kosmetiniuose ir plauk\xc5\xb3 prie\xc5\xbei\xc5\xabros preparatuose, nes yra stabilus, tepus ir gerai laikosi odos pavir\xc5\xa1iuje. Kitos teigiamos savyb\xc4\x97s yra dr\xc4\x97kinamasis poveikis, neriebus jutimas lie\xc4\x8diant, geras mai\xc5\xa1umas su kitais kosmetikoje naudojamais aliejais. \xc5\xa0\xc4\xaf aliej\xc5\xb3 naudoja masa\xc5\xbeo losjonuose, saul\xc4\x97s \xc4\xafdeg\xc4\xaf blokuojan\xc4\x8diuose kremuose, profesionaliuose auk\xc5\xb3 prie\xc5\xbei\xc5\xabros produktuose. Jis labai patvarus laikant, ne\xc5\xbei\xc5\xabrint \xc4\xaf didel\xc4\x99 molekulin\xc4\x99 mas\xc4\x99 kambario temperat\xc5\xabroje yra skystas. Putoni\xc5\xb3 aliejus yra idealus ne\xc5\xa1iklinis aliejus, jis puikiai palaiko kitus ma\xc5\xbeiau stabilius vertingus aliejus, pvz., migdol\xc5\xb3, agurkli\xc5\xb3, nakvi\xc5\xa1\xc5\xb3 aliejus.\n_START_SECTION_\nGamyba\n_START_PARAGRAPH_\nAliejus i\xc5\xa1gaunamas trai\xc5\xa1kant s\xc4\x97klas ir ekstrahuojant tirpikliu. Lik\xc4\x99 kieti ekstrahavimo liku\xc4\x8diai naudojami pa\xc5\xa1arams. Galvij\xc5\xb3 pa\xc5\xa1are j\xc5\xb3 gali b\xc5\xabti iki 25%, ir tai jiems n\xc4\x97 kiek nekenkia. Kit\xc5\xb3 gyv\xc5\xabn\xc5\xb3 pa\xc5\xa1arams naudojamus liku\xc4\x8dius reikia apdoroti garais arba d\xc4\x97ti po nedaug, nes juose yra nuodingo giukozinoalto.'